NÁRODNÁ RADA SLOVENSKEJ REPUBLIKY

VI. volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

# K číslu: 2224/2012

**283a**

**S p o l o č n á s p r á v a**

**o výsledku prerokovania správy k návrhu súhrnnej výročnej správy Slovenskej republiky za rok 2011 (tlač 283)**

Správu k návrhu súhrnnej výročnej správy Slovenskej republiky za rok 2011 (tlač 283) pridelil na prerokovanie predseda Národnej rady Slovenskej republiky rozhodnutím č. 258 zo dňa  6. novembra 2012 Výboru Národnej rady Slovenskej republiky pre financie a rozpočet a

Výboru Národnej rady Slovenskej republiky pre verejnú správu a regionálny rozvoj **do 23. novembra 2012.**

Ako gestorský výbor určil Výbor Národnej rady Slovenskej republiky pre financie a rozpočet, ktorý pripraví spoločnú správu o výsledku prerokovania uvedeného materiálu vo výbore a návrh na uznesenie Národnej rady Slovenskej republiky.

**Výsledok rokovania výboru:**

# V súlade s rozhodnutím predsedu Národnej rady SR č. 258 zo dňa 6. novembra 2012 určené výbory Národnej rady Slovenskej republiky prerokovali správu k návrhu súhrnnej výročnej správy Slovenskej republiky za rok 2011 (tlač 283) :

* Výbor Národnej rady Slovenskej republiky pre financie a rozpočet (uzn. č. 115 zo dňa 15. novembra 2012)
* Výbor Národnej rady Slovenskej republiky pre verejnú správu a regionálny rozvoj o predloženom návrhu **nerokoval**, nakoľko podľa § 52 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov **nebol uznášaniaschopný**. Z celkového počtu 12 poslancov - členov výboru boli prítomní 6 poslanci.

Predloženú správu Výbor Národnej rady Slovenskej republiky pre financie a rozpočet prerokoval a svojim uznesením ju **zobral na vedomie**. Zároveň odporučil Národnej rade Slovenskej republiky správu k návrhu súhrnnej výročnej správy Slovenskej republiky za rok 2011 (tlač 283) **vziať na vedomie**.

Zo strany výboru Národnej rady Slovenskej republiky ani poslancov neboli predložené iné stanoviská, pripomienky či pozmeňujúce alebo doplňujúce návrhy v súlade s § 75 ods. 2 zákona NR SR č. 350/1996 Z. z. o rokovacom poriadku NR SR v znení neskorších predpisov.

Gestorský výbor podľa § 79 ods. 4 a 5 schválil informáciu uznesením č. 122 zo dňa

23. novembra 2012.

Určil poslanca **Jaroslava Demiana** za spravodajcu výboru.

Výbor ho poveril

* 1. predniesť správu výboru na schôdzi Národnej rady Slovenskej republiky

1. navrhnúť Národnej rade Slovenskej republiky postup pri hlasovaní o pozmeňujúcich a doplňujúcich návrhoch, ktoré vyplynuli z rozpravy a hlasovať o predmetnej správe ihneď po ukončení rozpravy k nej

Návrh uznesenia Národnej rady Slovenskej republiky je prílohou tejto správy.

Bratislava 23. novembra 2012

**Daniel D u c h o ň, v.r.**

**predseda**

**Výboru NR SR pre financie a rozpočet**

NÁRODNÁ RADA SLOVENSKEJ REPUBLIKY

VI. volebné obdobie

–––––––––––––––––––––––––––––––––––––––––––––––––––––––––––––––

# K číslu: 2224/2012

**N á v r h**

**U z n e s e n i a**

**Národnej rady Slovenskej republiky**

**z ...... decembra 2012**

k návrhu súhrnnej výročnej správy Slovenskej republiky za rok 2011 (tlač 283)

Národná rada Slovenskej republiky

**b e r i e n a  v e d o m i e**

návrh súhrnnej výročnej správy Slovenskej republiky za rok 2011, podľa

ktorej :

a) príjmy verejnej správy Slovenskej republiky v jednotnej metodike platnej pre Európsku úniu (ESA 95) podľa definitívnych údajov zverejnených Eurostatom 22. októbra 2012 v roku 2011 dosiahli 23 789 854 tis. eur, výdavky 27 203 845 tis. eur a schodok 3 413 991 tis. eur;

b) podiel schodku verejnej správy Slovenskej republiky na hrubom domácom produkte v jednotnej metodike platnej pre Európsku úniu (ESA 95) podľa definitívnych údajov zverejnených Eurostatom 22. októbra 2012 v roku 2011 dosiahol 4,9 %;

c) konsolidovaný dlh verejnej správy Slovenskej republiky podľa údajov v jednotnej metodike platnej pre Európsku úniu (ESA 95) podľa definitívnych údajov zverejnených Eurostatom 22. októbra 2012 dosiahol k 31. decembru 2011 sumu 29 911 262 tis. eur, čo predstavuje 43,3 % hrubého domáceho produktu;

d) konsolidované aktíva súhrnného celku verejnej správy Slovenskej republiky k 31.12.2011 dosiahli 53 482 791 tis. eur, konsolidované pasíva 53 482 791 tis. eur a konsolidovaný výsledok hospodárenia -2 519 135 tis. eur.